Ego Ebbo nutu Dei commotus sollicite perpendens, ac propriæ saluti dum licitum est, providere cupiens, etc... Notum sit quod ob amorem Dei et Salvatoris nostri Jesu Christi res juris mei beatæ Virgini Mariæ et sanctis Apostolis Petro videlicet et Paulo de propria trado donatione; hoc est in villa Dolis in territorio Bituricensi, in vicaria Brinense, capellam in honore S. Germani et quantum in ipsa villa visus sum habere. Item in ipsa villa capellam in honore sanctæ Mariæ super Andram fluvium, mansum indominicatum, cum molendinis duobus, etc... Trado ecclesiam sancti Dionysii super fluvium Andram prope villam Dolis, etc... Item do capellam sancti Martini infra castrum Dolis, cum Castro et omnibus adherentibus, Germiniacum etiam alodum in Albari villa; etc... Dono igitur hæc omnia et confirmo, ego Ebbo et uxor mea Hildegardis, jam jam dictæ beatæ Mariæ pro amore Dei, deinde pro anima senioris mei Willelmi principis, eo siquidem tenore ut in Dolis in honore beatæ Mariæ Virginis et sanctorum Apostolorum Petri et Pauli monasterium regulare construatur, ibique monachi, juxta regulam S. Benedicti viventes congregentur, qui istas res perenni tempore possideant, etc... Sintque ipsi monachi cum omnibus rebus præscriptis, sub potestate et dominatione Bernonis abbatis. Post decessum vero ejus, habeant iidem monachi potestatem et licentiam quemcumque sui ordinis secundum placitum Dei atque regulam S. Benedicti promulgatam eligere maluerint eligere abbatem; per quinquennium autem Romæ ad luminaria ipsorum apostolorum concinnanda, quinque solidos persolvant, habeantque Romani Pontificis defensionem; etc... Sed et hujus firmitas testamenti omni authoritate suffulta, ut semper inconcussa subter firmans, inclyto seniori Willelmo et cœteris viris corroborandam tradidi. Actum Biturica civitate publice. S. Ebbonis. S. Hildegardis. S. Odolrici, etc.. etc... Willelmus comes. Gerontius sanctæ Biturigensis ecclesiæ archiepiscopus. Turpius episcopus Lemovicensis. Arnoldus episcopus Arvernensis. Hildebertus episcopus indignus. Data per manum Gerlamni diaconi, ad vicem cancellarii, jussu Willelmi principis IV Non. septemb. Anno XX regnante Karolo rege.